Krakatau
Krakatau (indonez. Krakatau, angl. Krakatoa) – aktyvus ugnikalnis Indijos vandenyne, keliose salelėse Sundos sąsiauryje tarp Sumatros ir Javos salų (Indonezija). Tai kalderos tipo vulkanas, kurio aukštis 813 m. Susidaręs iš andezito, dacito, bazalto. Šio ugnikalnio išsiveržimai vyksta labai netikėtai, net susprogdinant visą vulkaninę salą. 416 metais įvykęs Krakatau išsiveržimas suardė vulkaninį kūgį ir suformavo 7 km skersmens kalderą. Krakatau šlaitus dengia piroklastinių srautų medžiaga. Ugnikalnis patenka į Udžung Kulono nacionalinį parką.